มหาวิทยาลัยแห่งชาติจงยัง

มหาวิทยาลัยแห่งชาติจงยัง (อังกฤษ: National Central University; จีน: 國立中央大學) อ่านว่า กั๋วลี่จงยังต้าเสวีย (จงยัง=ศูนย์กลาง) เป็นมหาวิทยาลัยวิจัยของรัฐ และเป็นมหาวิทยาลัยวิจัยชั้นนำของไต้หวัน ตั้งอยู่ที่เถา-ยฺเหวียน ไต้หวัน ก่อตั้งขึ้นตั้งแต่ปี พ.ศ. 2458 ในสมัยที่พรรคก๊กมินตั๋งมีอำนาจอยู่ในแผ่นดินใหญ่ และย้ายมาก่อตั้งที่เมืองเถา-ยฺเหวียนจนถึงปัจจุบัน ประวัติ มหาวิทยาลัยแห่งชาติจงยัง มีรากฐานมาจากแผ่นดินใหญ่ ในเมืองหนานจิง มณฑลเจียงซู ในช่วงเวลาที่พรรคก๊กมินตั๋งมีบทบาททางการเมืองในแผ่นดินใหญ่ และเมื่อพรรคก๊กมินตั๋งพ่ายแพ้สงครามกลางเมืองให้แก่พรรคคอมมิวนิสต์ของเหมา รัฐบาลจีนคณะชาติจึงหลบหนีไปยังเกาะไต้หวัน และดำเนินการก่อตั้งมหาวิทยาลัยขึ้นมาใหม่ในเกาะไต้หวัน (สาธารณรัฐจีน) ในปี พ.ศ 2503 จนถึงปัจจุบัน โดยมหาวิทยาลัยเดิมบนแผ่นดินใหญ่ยังคงใช้ชื่อว่ามหาวิทยาลัยหนานจิง สาขาวิชาที่เปิดสอน รวมทั้งสิ้น 7 วิทยาลัยและ 1 สำนักวิชา วิทยาลัยศิลปศาสตร์ วิทยาลัยวิทยาศาสตร์ วิทยาลัยวิศวกรรมศาสตร์ สำนักวิชาการจัดการ วิทยาลัยวิศวกรรมไฟฟ้าและวิทยาการคอมพิวเตอร์ วิทยาลัยโลกศาสตร์ วิทยาลัยจีนแคะศึกษา วิทยาลัยวิทยาศาสตร์สุขภาพและเทคโนโลยี อ้างอิง